Polykles z Atén

Polykles () bol grécky sochár v 2. storočí pred Kr.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Polykles 

Polykles, syn Timarchida z Atén, bol žiakom aténskeho sochárskeho majstra Stadiea. Rímsky spisovateľ Plínius jeho pôsobenie datuje do čias 156. olympiády (v rokoch 156 až 152 pred Kr.).Plínius, Naturalis Historia, 34,52. To prakticky potvrdzuje aj grécky cestovateľ Pausanias, ktorý po navšteve Olympie do svojej sprievodcovskej príručky zaznamenal, že zhotovil sochu Amynta z Efezu, olympijského víťaza  v pankratiu dorastencov v roku 156 pred Kr.

Plínius uvádza, že jeho dielom bola i socha Hermafrodita,Plínius, Naturalis Historia, 34,80. a to zrejme originál sochy spiaceho Hermafrodita z parížskeho múzea Louvre a tiež socha bohyne Juno (Héry), kedysi umiestnenej v otvorenej stĺpovej hale Octavie (Porticus Octaviae) v Ríme, ktorú zhotovil so svojim bratom Dionysiom.Plínius, Naturalis Historia, 36,35. Cicero mu pripisoval autorstvo sochy Herakla v Ríme.Cicero, Epistulae ad Atticum, 6,1,17.

Podľa odborníkov svedectvom jeho tvorby je aj poškodený epigrafický nález na podstavci z Eleteie vo Fókide, podľa typu písma datovaný do 2. storočia pred Kr., ktorý hlása:

Πολυκλῆς Τιμ[αρχίδου Ἀθηναῖος ἐποίησεν]Polykles syn Timarchidov z Atén ma zhotovil.Inscriptiones Graecae, IG IX,1 141 

 Referencie a bibliografia 



Kategória:Sochári starovekého Grécka